Themroc
Themroc je francuska filmska komedija snimljena u režiji Clauea Faraldoa i premijerno prikazana početkom 1973. godine. Naslovni protagonist, koga tumači Michel Piccoli, je skromni radnik čiji se obični život jednog dana promijeni kada se odluči pobuniti protiv svog šefa, porodice, vlasti i svih društvenih normi. Radnja prikazuje kako počinje živjeti kao spiljski čovjek i svoj stan odlučuje preurediti u prahistorijsku spilju. Themroc je snimljen sa izuzetno niskim budžetom, ali je izazvao pažnju svojim satiričkim prikazom otuđenja u modernoj civilizaciji, kao i svojevrsnim podilaženjem tada popularnim antiestablišmentskim trendovima. Posebna specifičnost je bila ta da se u njemu umjesto francuskim priča izmišljenim besmislenim jezikom. Nakon premijere je imao velikih problema sa cenzurom zbog scena u kojima protagonist prakticira incest i kanibalizam.

Glavne uloge
Michel Piccoli ... Themroc
Béatrice Romand ... Themrocova sestra
Marilù Tolo ... Sekretarica Themrocovog šefa
Francesca Romana Coluzzi ... Susjeda
Jeanne Herviale ... Majka
Patrick Dewaere ... Policajac
Coluche ... Susjed
Miou-Miou ... Mlada susjeda

Izvori

Vanjske veze

 

Francuski filmovi
Filmske komedije
Satirični filmovi
Art filmovi